రైతన్న జీవితానికి ధీమా ఈ బీమా – తెలంగాణ
July 3, 2018 June 24, 2022
రాష్ట్ర చరిత్రలోనేకాదు, దేశ చరిత్రలోనే ఇదొక సరికొత్త సువర్ణాధ్యాయం. రైతులందరికీ రైతుబంధు జీవితబీమా కల్పించడం ఓ అద్భుతం. నిరాశ, నిస్పృహలతో కొట్టుమిట్టాడుతున్న రైతాంగాన్ని ఆదుకోవడానికి తెలంగాణ ప్రత్యేక రాష్ట్ర ఆవిర్భావం నుంచి నేటివరకూ రాష్ట్ర ప్రభుత్వం చేయని ప్రయత్నంలేదు. రుణ మాఫీచేసినా, 24 గంటలు ఉచితంగా నిద్యుత్‌ సరఫరాచేసినా, ఎరువులు, పురుగుమందులు, విత్తనాలు సకాలంలో అందేలా చర్యలు చేపట్టినా, మిషన్‌ కాకతీయ పథకంతో పూడిపోయిన చెరువులన్నీ నీటినిల్వలతో కళకళలాడేలా తీర్చిదిద్దినా, గిడ్డంగుల సామర్థ్యం పెంచినా, రైతుబంధు పథకంతో పెట్టుబడి సాయం అందించినా, ప్రాజెక్టులు నిర్మించినా.. అన్నీ రైతన్నల సంక్షేమం కోసమే. రైతన్నను ఆదుకొనేందుకు ఎన్నో వినూత్నపథకాలకు నాందిపలికి దేశానికే ఆదర్శంగా నిలిచిన తెలంగాణ రాష్ట్రం ఇప్పుడు మరో విప్లవాత్మక పథకంతో ప్రపంచాన్ని ఆకర్షిస్తోంది. వచ్చే ఆగస్టు 15 నుంచి అమలులోకి రానున్న ఈ రైతుబంధు జీవిత బీమా పథకంతో రైతు జీవితానికే ధీమాకల్పించిన తొలి రాష్ట్రంగా తెలంగాణ చరిత్రకెక్కుతోంది.
తెలంగాణ రైతాంగంలో అధికభాగం సన్న, చిన్నకారు రైతులే. వీరికి వ్యవసాయమే ప్రధాన జీవనాధారం. ఎండనక, వాననక, పురుగుపుట్రల మధ్య కండలుకరిగించి, పంటలు పండించి పిడికెడు మెతుకులు అందించే రైతన్న అనూహ్యంగా ప్రమాదంలోనో, అనారోగ్యంతోనో, పాముకాటుకో, పిడుగుపాటుకో విద్యుత్‌ షాకు తోనో , కారణం ఏదైనా కావచ్చు అకాలంగా మరణిస్తే ఆ రైతు కుటుంబాన్ని ఆదుకొనేదెవరు. తమను పోషించే ఇంటి పెద్ద మరణిస్తే ఆ కుటుంబం అనాథ అవుతుంది. దిక్కుతోచనిదవుతుంది. అప్పటివరకూ దేశానికే అన్నం అందించిన ఆ అన్నదాత కుటుంబమే అన్నమో రామచంద్రా అని వీధిన పడవలసిన దుస్థితి ఏర్పడుతుంది. మరోవంక అప్పులు వడ్డీ అసలుకలిపి ఇబ్బడిముబ్బడిగా పెరిగి ఆ కుటుంబాన్ని పట్టిపీడిస్తూ ఉంటాయి. సమస్యల సుడిగుండంలో విలవిలలాడే ఇలాంటి కుటుంబాలకు ఓ భరోసా కల్పించి, ఆర్థికంగా ఆదుకోవాలన్న ఉద్దేశ్యంతో, మనసున్నమారాజు మన ముఖ్యమంత్రి కె. చంద్రశేఖర రావు మానవతా ఆలోచనల పరంపర నుంచి ఉద్భవించిన మరో అపురూప పథకమే రైతుబంధు జీవిత బీమా పథకం.
దేశంలోను, ప్రపంచ వ్యాప్తంగా ఉత్తమ సేవలందించడంలో అగ్రగామిగా ఉన్న భారతీయ జీవిత బీమా సంస్థ (ఎల్‌.ఐ.సి) ద్వారా రాష్ట్ర ప్రభుత్వం ఈ పథకాన్ని అమలుచేస్తోంది. ఈమేరకు రాష్ట్ర ప్రభుత్వం, ఎల్‌.ఐ.సి సంస్థ అవగాహనా ఒప్పందం చేసుకున్నాయి. భూ రికార్డులను ప్రక్షాళనచేసి, ఇటీవల జారీచేసిన పట్టాదార్‌ పాస్‌ పుస్తకం ఉండి, 2018 ఆగస్టు 15 నాటికి 18 నుంచి 59 ఏళ్ళ వయసుగల రైతులందరికీ ఈ బీమా పథకం వర్తిస్తుంది. ఈ బీమా ఉన్న రైతు ఏ కారణంవల్ల మరణించినా ఆ రైతు కుటుంబానికి 5 లక్షల రూపాయల పరిహారం చెల్లిస్తారు.
భారత జీవితబీమా సంస్థ ద్వారా అమలుచేస్తున్న ఈ బీమాపథకానికి చెల్లించవలసిన ప్రీమియం మొత్తాన్ని రాష్ట్ర ప్రభుత్వమే భరిస్తుంది. ఒక్కో రైతుకు ప్రీమియం కింద 1925 రూపాయలు, 18 శాతం జి.ఎస్‌.టి కలుపుకొని సంవత్సరానికి 2271.50 రూపాయలు ప్రభుత్వం చెల్లిస్తుంది. రైతులు దరఖాస్తులో నామినీ పేరు పేర్కొంటే చాలు. వ్యవసాయ శాఖ విస్తరణాధికారులే స్వయంగా ప్రతి రైతు ఇంటికి వచ్చి ఈ బీమాకు సంబంధించిన పత్రాలను పూర్తిచేసి, రైతుల నుంచి నామినీ వివరాలను సేకరిస్తున్నారు. ఈ పథకం అమలుకు రాష్ట్ర ప్రభుత్వం ఇప్పటికే 500 కోట్ల రూపాయల నిధులు విడుదల కూడా చేసింది.
ఇప్పటికే రైతుబంధు పథకం పేరుతో ఎకరానికి 8,000 రూపాయల పెట్టుబడిని ప్రభుత్వం ఉచితంగా అందిస్తోంది. ఇప్పుడు ఈ బీమా పథకం అమలుతో ముఖ్యమంత్రి కె. చంద్రశేఖర రావు నిజమైన రైతుబంధుగా మరోసారి నిరూపించుకున్నారు.
raitanna jeevitaaniki dheema ee beema – telamgaana
July 3, 2018 June 24, 2022
rashtra charitralonekadu, desha charitralone idoka sarikotta suvarnaadhyaayam. raitulandarikii raitubandhu jeevitabima kalpinchadam oo adbhutam. niraasa, nispruhalatho kottumittaadutunna raitaamgaanni aadukovadaaniki telamgaana pratyeka rashtra aavirbhaavam nunchi netivarakuu rashtra prabhutvam cheyani prayatnamledu. runa maphichesina, 24 gantalu uchitamgaa nidyutha sarafarachesina, eruvulu, purugumandulu, vittanaalu sakaalamlo andela charyalu chepattina, mishan kaakateeya pathakamtho puudipoyina cheruvulanni neetinilvalatho kalakalaladela teerchididdinaa, giddangula saamarthyam penchina, raitubandhu pathakamtho pettubadi saayam andinchinaa, praajektulu nirminchinaa.. annee raitannala sankshemam kosame. raitannanu aadukonenduku enno vinootnapathakaalaku naandipaliki deshanike aadarsamgaa nilichina telamgaana rashtram ippudu maro viplavaatmaka pathakamtho prapanchaanni aakarshistondi. vache aagastu 15 nunchi amaluloki raanunna ee raitubandhu jeevita beema pathakamtho raitu jeevitaanike dheemaakalpinchina toli rashtranga telamgaana charitrakekkutondi.
telamgaana raitaangamlo adhikabhaagam sanna, chinnakaaru raitule. veeriki vyavasaayame pradhaana jeevanaadhaaram. endanaka, vaananaka, puruguputrala madhya kandalukariginchi, pantalu pandinchi pidikedu metukulu andinche raitanna anoohyamgaa pramaadamloono, anaarogyamtono, pamukatuko, pidugupaatuko vidyuthi shaku thono , kaaranam edaina kaavachhu akaalamgaa maraniste aa raitu kutumbaanni aadukonedevaru. tamanu poshinche inti pedda maraniste aa kutumbam anatha avutundi. dikkutochanidavutundi. appativarakuu deshanike annam andinchina aa annadaata kutumbame annamo ramachandra ani veedhina padavalasina dusthiti erpadutundi. marovanka appulu vaddi asalukalipi ibbadimubbadiga perigi aa kutumbaanni pattipeedistuu untaayi. samasyala sudigundamlo vilavilalade ilanti kutumbaalaku oo bharosa kalpinchi, aardhikamgaa aadukovaalanna uddesyamto, manasunnamaraju mana mukhyamantri ke. chandrasekhara raavu manavata aalochanala parampara nunchi udbhavinchina maro apurupa pathakame raitubandhu jeevita beema pathakam.
desamlonu, prapancha vyaaptamgaa uttama sevalandinchadamlo agragaamigaa unna bhaarateeya jeevita beema samstha (eli.ai.si) dwara rashtra prabhutvam ee pathakaanni amaluchestondi. eemeraku rashtra prabhutvam, eli.ai.si samstha avagahana oppandam chesukunnayi. bhoo rikaardulanu prakshaalanachesi, iteevala jaareechesina pattadarkay pasn pustakam undi, 2018 aagastu 15 naatiki 18 nunchi 59 ella vayasugala raitulandarikii ee beema pathakam vartistundi. ee beema unna raitu e kaaranamvalla maraninchinaa aa raitu kutumbaaniki 5 lakshala roopaayala pariharam chellistaaru.
bhaarata jeevitabima samstha dwara amaluchestunna ee beemaapathakaaniki chellinchavalasina preemium mottaanni rashtra prabhutvame bharistundi. okko raituku preemium kinda 1925 roopaayalu, 18 saatam ji.esi.ti kalupukoni samvatsaraaniki 2271.50 roopaayalu prabhutvam chellistundi. raitulu darakhaastulo naaminee paeru perkonte chaalu. vyavasaaya saakha vistaranaadhikaarule swayamgaa prati raitu intiki vachi ee beemaaku sambandhinchina patraalanu poortichesi, raitula nunchi naaminee vivaraalanu sekaristunnaru. ee pathakam amaluku rashtra prabhutvam ippatike 500 kotla roopaayala nidhulu vidudala kuudaa chesindi.
ippatike raitubandhu pathakam paerutho ekaraaniki 8,000 roopaayala pettubadini prabhutvam uchitamgaa andistondi. ippudu ee beema pathakam amalutho mukhyamantri ke. chandrasekhara raavu nijamaina raitubandhugaa marosari niroopinchukunnaaru.